О Б Я В Л Е Н И Е
            Националният военноисторически музей (НВИМ), 1505, София, ул. „Черковна” № 92, тел. 02/9461811, на основание Заповед на №  131/12.06.2023 г. на директора на НВИМ
ОБЯВЯВА:

 1. Конкурс за длъжността „главен експерт” (информационно обслужване) в дирекция „Международна и проектна дейност, прилагане на информационни технологии” (МПДПИТ) в Национален военноисторически музей - 1 щатна бройка.


 2. Минималните изисквания съгласно Класификатора на длъжностите в администрацията, както и специфични изисквания, предвидени в нормативните актове за заемане на длъжността са:

            Образование: висше;

Образователна степен: бакалавър;
Област на висшето образование: технически науки; природни науки, математика и информатика; 
Професионално направление: информатика и компютърни науки; математика; комуникационна и компютърна техника, електротехника, електроника и автоматика.

Професионален опит за заемане на длъжността: минимум 3 години или ранг - IV младши.

Допълнителна квалификация: отлични познания по Windows и масовите офис приложения; 
            Длъжността изисква работа с класифицирана информация – ниво на достъп до класифицирана информация „поверително“;
3. Начинът за провеждане на конкурса е: тест, практически изпит и интервю.

І-ви етап – тест за познания от професионалната област на длъжността и администрацията;
ІІ-ри етап – практически изпит;

ІІІ-ти етап – интервю.

Тестът включва въпроси, свързани с устройството и функционирането на НВИМ и с професионалната област на длъжността. Чрез него ще бъдат проверени знанията и уменията на всеки кандидат да се справя със задачи, които са свързани със задълженията на съответната длъжност, както и отношението му към институцията.

Кандидатите, успешно представили се на І-вия етап се явяват на практически изпит.

Кандидатите, успешно представили се на практическия изпит се явяват на интервю.

Интервюто цели да установи в каква степен кандидатът притежава професионалните и деловите качества, необходими за изпълнението на длъжността.
4. Необходимите документи, които следва да бъдат представени от кандидатите за участие в обявения конкурс за посочената свободна длъжност са:
 - Писмено заявление за участие в конкурса по образеца на приложение № 3 към чл. 17, ал. 2 от НПКПМДС;

 - Декларация от лицето за обстоятелствата по чл. 17, ал. 3, т. 1 от НПКПМДС;

 - Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
 - Копия от документи, удостоверяващи продължителността на професионалния опит;
 - Други документи, които са свързани с изискванията за заемането на длъжността.

Подаването на заявлението и приложенията към него се извършва лично от всеки кандидат или чрез пълномощник.

Документите могат да се подават по електронен път на следния еmail: admin_hr@militarymuseum.bg, в този случай заявлението и декларацията следва да бъдат подписани от кандидата с електронен подпис.
5. Документите се подават в Националния военноисторически музей, гр. София, ул. „Черковна” № 92, Административен блок, ет.1, стая № 8 от 09:00 часа до 17:00 часа.

6. Срокът за подаване на документите е 17.00 ч. на 26.06.2023 г., включително.
7. Списъци и съобщения за конкурса ще се обявят в Националния военноисторически музей, гр. София, ул. „Черковна” № 92, Административен блок, табло за обяви на 1 етаж – фоайе и на сайта на НВИМ на адрес – www.militarymuseum.bg.
8. Описание на длъжността по длъжностната характеристика:
            Организира дейностите по поддръжка и обновяване на сървърите, компютърната и офис техника и мрежи в НВИМ, а при необходимост организира дейностите по техния сервиз; Изготвя на всяко шестмесечие анализ за цялостното състояние на офис техниката и мрежите в НВИМ, на озвучителната, мултимедийната и др. презентационна техника, внедрена в музея; Планира необходимостта и организира снабдяването на музея със софтуер, компютърна, озвучителна, мултимедийна и др. техника; Организира дейностите по конфигурация, настройка и поддържка на офис приложения, интерактивни приложения в експозицията на НВИМ, приложения за обработка на аудио, видео и др. материали, приложения за управление на работа в дистанционен режим, за провеждане на срещи в дистанционен и хибриден формат; Участва в дейностите по попълване на електронните бази (електронните каталози, регистри) с данни на колекциите на НВИМ – сканиране, обработване на снимки и въвеждане на информация; Участва в дейностите, свързани със съхранението на дигитализираните масиви от данни; Участва в дейностите по администрация на интернет страниците на НВИМ и неговите филиали; Изпълнява и други задачи, възложени му от директора на дирекцията, заместник–директорите на НВИМ и директора на НВИМ. 
      9. Размер на основната заплата – до 1900 лв.
       *При определяне на индивидуалния размер на основната заплата на спечелилия конкурса кандидат се отчитат нивото на заеманата длъжност и изискванията за нейното заемане, и квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в НВИМ.
   10. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
